Ur. broj: 09-2021-08

Marija Bistrica, 22.12.2021.

**ZAPISNIK SA 7. SJEDNICE TURISTIČKOG VIJEĆA**

**TURISTIČKE ZAJEDNICE OPĆINE MARIJA BISTRICA**

Održane od 22. prosinca 2021. (srijeda) u 11,00 sati u Hotelu Kaj sazvane pozivom od 15. prosinca 2021. u kojem je bio predložen sljedeći dnevni red:

1. Verificiranje zapisnika s 6. sjednice Turističkog vijeća,
2. Prijedlog Programa rada za 2022. godinu,
3. Prijedlog plana nabave za 2022. godinu,
4. Prijedlog brutto osnovice za izračun plaće,
5. Pitanja i prijedlozi.

Poziv za sjednicu Turističkog vijeća zajedno s dnevnim redom i pripadajućim materijalima dostavljeni su članovima Turističkog vijeća sukladno odredbi članka 16. Poslovnika o radu Turističkog vijeća od 15. lipnja 2020.

**Ad 1) Otvaranje sjednice, utvrđivanje prisutnih članova i drugih osoba, i utvrđivanje broja glasova na sjednici, te podnošenje prijedloga dnevnog reda**

Otvara se 7. sjednica Turističkog te se utvrđuje da sjednici prisustvuje 6 članova Turističkog vijeća (Petra Gajski, Željko Cesar, Snježana Husinec, Ivan Lacković i Katica Micak), te predsjednik TZ kao ­član Turističkog vijeća, što je više od polovice ukupnih članova te Turističko vijeće može valjano odlučivati.

Osim članova Turističkog vijeća sjednici prisustvovali su i gospođa Marija Klenkar stručna suradnica Turističke zajednice općine Marija Bistrica u svojstvu zapisničara, te gospodin Filip Galoić, stručni suradnik Turističke zajednice općine Marija Bistrica.

Predsjednik pozdravlja sve članove Turističkog vijeća.

Predsjednik čita predloženi dnevni red:

1. Verificiranje zapisnika s 6. sjednice Turističkog vijeća,
2. Prijedlog Programa rada za 2022. godinu,
3. Prijedlog plana nabave za 2022. godinu,
4. Prijedlog brutto osnovice za izračun plaće,
5. Pitanja i prijedlozi.

Predsjednik predlaže donošenje odluke o utvrđivanju predloženog dnevnog reda.

Prelazi se na glasovanje. Za usvajanje predloženog dnevnog reda glasovalo je 7 članova te se donosi sljedeća

**Odluku**

**o usvajanju predloženog dnevnog reda**

Članak 1.

1. Verificiranje zapisnika s 6. sjednice Turističkog vijeća,
2. Prijedlog Programa rada za 2022. godinu,
3. Prijedlog plana nabave za 2022. godinu,
4. Prijedlog brutto osnovice za izračun plaće,
5. Pitanja i prijedlozi.

Članak 2.

Ova odluka stupa na snagu sa danom donošenja.

Predsjednik prelazi zapisnik. Na zapisnik nitko nije imao prijedloga niti primjedbi, te stoga predsjednik predlaže glasanje o verifikaciji istog.

Za prijedlog je glasalo 7 članova Vijeća, te se donosi sljedeća:

**Odluka**

Članak 1.

Verificira se zapisnik s 6. sjednice Turističkog vijeća od 28. listopada 2021.

Članak 2.

Ova Odluka stupa na snagu danom donošenja.

**AD 2) PRIJEDLOG PROGRAMA RADA S FINANCIJSKIM PLANOM ZA 2022. GODINU**

Predsjednik je članovima Vijeća ukratko predstavio prijedlog programa rada s financijskim planom za 2022. godinu.

Predsjednik objašnjava da TZO Marija Bistrica i u 2022. planira održavanje svih tradicionalnih manifestacija, te nastavak sportskog događanja iz ove godine „Trail za dušu i tijele Mirko Fulir”.

U planu je i organizacija sportsko – dječjeg vikenda 25. i 26. 06. 2022. na prostoru nogometnog igrališta NK Mladost., te je plan da se u isto uključe i sve sportske udruge kao i škola i vrtić.

Predsjednik objašnjava da iz Fonda HTZ-a za nerazvijena turistička područja planiramo dobiti 150.000,00 kuna prijavama na natječaj (planira se prijaviti sve što će odgovarati uvjetima natječaja), te se također planira i održavanje tombole u sklopu Adventa u Mariji Bistrici.

Rashodi rastu sukladno i planiranom rastu prihoda.

Troškovi za radnike iznose 32% ukupnih troškova (zakonski je dozvoljeno 40%), dok na događanja i razvoj turističkih proizvoda otpada oko 47% ukupnih troškova, ostalo su redovni troškovi poslovanja.

S obzirom da nije bilo pitanja i prijedloga, predsjednik predlaže očitovanje o prihvaćanju Prijedloga programa rada s financijskim planom za 2022. godinu.

Za prihvaćanje Prijedloga programa rada s financijskim planom za 2022. godinu Turističke zajednice općine Marija Bistrica glasalo je 7 članova Vijeća te se donosi sljedeća:

**Odluka**

Članak 1.

Prihvaća se Prijedlog programa rada s financijskim planom za 2022. godinu.

Članak 2.

Ova odluka stupa na snagu sa danom donošenja.

**AD 3) PRIJEDLOG PLANA NABAVE ZA 2022. GODINU**

Predsjednik članovima Turističkog vijeća ukratko prezentira prijedlog plana nabave kojim im je dostavljen s ostalim materijalima za sjednicu.

U planu su, kao i svake godine, usluge knjigovodstvenog servisa, te specifično za ovu godinu – kip svetog Nikole i animacijski park za Dječji vikend koji se planira realizirati 25. i 26. lipnja 2022.

Po točci 3. dnevnog reda nije bilo pitanja ni prijedloga.

Predsjednik stavlja prijedlog na glasanje. Za donošenje odluke o prihvaćanju prijedloga plana nabave za 2022. godinu glasalo je 7 članova Turističkog vijeća te se donosi sljedeća:

**Odluka**

Članak 1.

Prihvaća se Prijedlog Plana nabave za 2022. godinu Turističke zajednice općine Marija Bistrica.

Članak 2.

Ova odluka stupa na snagu sa danom donošenja.

**AD 4) PRIJEDLOG BRUTTO OSNOVICE ZA IZRAČUN PLAĆE**

Predsjednik objašnjava da se ovom izmjenom brutto osnovice plaće, bruto osnovica zaposlenih u turističkoj zajednici izjednačava s bruto osnovicom koja se primjenjuje u Općini Marija Bistrica.

Po točci 4. dnevnog reda nije bilo pitanja ni prijedloga.

Predsjednik stavlja prijedlog na glasanje. Za donošenje odluke o prihvaćanju prijedloga predsjednika o izmjeni bruto osnovice za izračun plaće glasalo je 7 članova Turističkog vijeća te se donosi sljedeća:

**ODLUKA O OSNOVICI ZA IZRAČUN PLAĆA**

Članak 1.

Na prijedlog predsjednika utvrđuje se da bruto osnovica za izračun plaće iznosi 3.600,00 kuna.

Članak 2.

Ova Odluka stupa na snagu danom donošenja i objavit će se na oglasnoj ploči Turističke zajednice općine Marija Bistrica te na web stranici Turističke zajednice općine Marija Bistrica.

**AD 5) PITANJA I PRIJEDLOZI**

Predsjednik je obavijestio članove vijeća da 1. siječnja 2022. stupa na snagu odredba članka 22. stavka 2. Zakona o turističkim zajednicama i promicanju hrvatskog turizma te je sukladno tome potrebno raspisati natječaj za direktora turističke zajednice, a rok za navedeno je 30. lipanj 2022., odnosno do onda natječaj treba biti proveden i direktor izabran.

Predsjednik obavještava članove da će o svim poduzetim koracima biti obaviješteni s obzirom da je Turističko vijeće to koje imenuje direktora turističke zajednice.

Predsjednik također objašnjava da je Ministarstvo turizma i sporta provelo nadzor nad radom Turističke zajednice općine Marija Bistrica za 2020. godinu, te je doneseno bezuvjetno mišljenje o radu TZ.

Nije bilo daljnjih pitanja i prijedloga, te se predsjednik se dodatno zahvalio svim članovima Turističkog vijeća i zatvorio sjednicu u 12,00 sati.

Zapisničar: Predsjednik:

Marija Klenkar, mag. oec. Josip Milički